වීසා පෝලිමෙන් සංචාරකයෝ හෙම්බත්
ශ්රී ලංකාවට පැමිණෙන විදේශීය සංචාරකයන් ඇතුළු සෙසු පුද්ගලයන්ට මාර්ගගත ක්රමයට OnlineVisa වීසා නිකුත් නොකිරීම නිසා ගුවන් තොටුපළේදී වීසා On Arrivel Visa ලබාගැනීමට කටුනායක ගුවන් තොටුපළේ දිගු පෝලිම් ඇති වෙමින් තිබේ ශ්රේෂ්ඨාධිකරණය මගින් ඉකුත් 2 වැනිදා නිකුත් කළ නියෝගයක් අනුව ශ්රී ලංකාවට පිවිසීමට වීසා නිකුත් කිරීමේ කටයුතුවලින් වීඑෆ්එස් ග්ලෝබල් සමාගම ඉවත් කිරීමටත් පැරණි ක්රමයට සාමාන්ය පරිදි ගුවන් තොටුපළේදී වීසා නිකුත් කිරීමටත් නියම කර ඇත එහෙත් රජය සහ ආගමන විගමන දෙපාර්තමේන්තුව මෙතෙක් පැරණි ක්රමය අනුව මාර්ගගත ක්රමයට වීසා Online Visa නිකුත් කිරීම ආරම්භ කර නොමැති නිසා මෙලෙස කටුනායක ගුවන් තොටුපළ වෙත පැමිණ වීසා On Arrivel Visa ගැනීමට දිගු පෝලිම් පවතී ශ්රේෂ්ඨාධිකරණ නියෝගයත් සමගම මාර්ගගත ක්රමයට වීසා නිකුත් කිරීම ඇනහිටි අතර ශ්රී ලංකාවට පැමිණෙන සංචාරකයන් ඇතුළු සියලු දෙනාට කටුනායක ගුවන් තොටුපළ වෙත පැමිණ වීසා ON Arrivel Visa ගැනීම එකම විසඳුම වී තිබේ අගෝස්තු මාසයේ සිට ශ්රී ලංකාවේ සංචාරක සමය ආරම්භ වීමත් විශේෂයෙන් මහනුවර ඇසළ පෙරහැර මංගල්යය නැරඹීමටත් විදේශීය සංචාරකයෝ විශාල පිරිසක් ශ්රී ලංකාවට පැමිණෙමින් සිටිති මෙම සංචාරකයන් මෙන්ම කටුනායක ගුවන් තොටුපළ වෙත එකවර ගුවන් යානා විශාල සංඛ්යාවක් පැමිණෙන අවස්ථාවලදී ගුවන් තොටේදී වීසා On Arrivel Visa ගැනීම සඳහා නිරන්තරයෙන් දිගු පෝලිම් ඇති වීම නිසා විදේශීය සංචාරකයෝ මහත් අපහසුතාවට ලක් වී සිටිති කටුනායක  ටීකේජී කපිල